title: Euroopan arvopaperimarkkinaviranomaisen päätös (EU) 2018/2064, tehty 14 päivänä joulukuuta 2018, binaarioptioiden yksityisasiakkaille markkinointia, jakelua tai myyntiä koskevan väliaikaisen kiellon uusimisesta

text:
                  27.12.2018

                  FI

                  Euroopan unionin virallinen lehti

                  L 329/27

         EUROOPAN ARVOPAPERIMARKKINAVIRANOMAISEN PÄÄTÖS (EU) 2018/2064,
         tehty 14 päivänä joulukuuta 2018,
         binaarioptioiden yksityisasiakkaille markkinointia, jakelua tai myyntiä koskevan väliaikaisen kiellon uusimisesta
         EUROOPAN ARVOPAPERIMARKKINAVIRANOMAISEN HALLINTONEUVOSTO, joka ottaa huomioon seuraavaa:
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (1) ja erityisesti sen 9 artiklan 5 kohdan, 43 artiklan 2 kohdan ja 44 artiklan 1 kohdan,
         ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014 (2) ja erityisesti sen 40 artiklan,
         ottaa huomioon Euroopan parlamentin ja neuvoston asetuksen (EU) N:o 600/2014 täydentämisestä määritelmien, avoimuuden, sijoitussalkun tiivistämisen sekä tuotteita koskeviin interventioihin ja positioiden hallintaan kohdistettavien valvontatoimenpiteiden osalta 18 päivänä toukokuuta 2016 annetun komission delegoidun asetuksen (EU) 2017/567 (3) ja erityisesti sen 19 artiklan,
         sekä katsoo seuraavaa:

                     (1)

                     Päätöksellä (EU) 2018/795 (4) Euroopan arvopaperimarkkinaviranomainen (ESMA) kielsi binaarioptioiden markkinoinnin, jakelun ja myynnin yksityisasiakkaille kolmeksi kuukaudeksi 2. heinäkuuta 2018 alkaen.

                     (2)

                     Asetuksen (EU) N:o 600/2014 40 artiklan 6 kohdan mukaan ESMAn on arvioitava tuotetta koskevaa väliaikaista interventiotoimea sopivin väliajoin vähintään joka kolmas kuukausi.

                     (3)

                     Päätöksellä (EU) 2018/1466 (5) ESMA uusi binaarioptioiden markkinointia, jakelua ja myyntiä yksityisasiakkaille koskevan väliaikaisen kiellon ja muutti sitä 2. lokakuuta 2018 alkaen kolmen kuukauden ajaksi.

                     (4)

                     ESMAn binaarioptioiden kiellosta tekemään lisäarviointiin on saatu tietoa muun muassa kansallisille toimivaltaisille viranomaisille (6) tehdystä kyselytutkimuksesta, joka koski tuotteeseen liittyvän interventiotoimen käytännön soveltamista ja vaikutuksia, sekä kansallisten toimivaltaisten viranomaisten ja sidosryhmien toimittamista lisätiedoista.

                     (5)

                     Kansalliset toimivaltaiset viranomaiset löysivät niukasti esimerkkejä tuotteita koskevien ESMAn interventiotoimenpiteiden noudattamatta jättämisestä. Lisäksi uusia myyntilupia ei ole myönnetty yrityksille, jotka ovat markkinoineet, jakaneet tai myyneet binaarioptioita sen jälkeen, kun sovituista toimenpiteistä ilmoitettiin 27. maaliskuuta 2018.

                     (6)

                     Kansalliset toimivaltaiset viranomaiset panivat merkille vähäistä kasvua sellaisten asiakkaiden määrässä, joita kohdellaan heidän omasta pyynnöstään ammattimaisina asiakkaina. Omasta pyynnöstään ammattimaiseksi asiakkaaksi katsottavien asiakkaiden määrä on kuitenkin suhteellisen alhainen verrattuna aikaisempaan binaarioptioiden tarjoajien yksityisasiakkaiden määrään. ESMA on selvillä siitä, että jotkin kolmansien maiden yritykset lähestyvät aktiivisesti unionin alueella olevia asiakkaita. Ilman toimilupaa tai rekisteröitymistä unionissa nämä yritykset saavat kuitenkin tarjota palveluja unioniin sijoittautuneelle tai unionissa olevalle asiakkaalle vain asiakkaan omasta aloitteesta. ESMA on selvillä myös siitä, että yritykset alkavat tarjota muita spekulatiivisia sijoitustuotteita. ESMA jatkaa näiden muiden tuotteiden tarjoamisen seuraamista päättääkseen, olisivatko jotkin muut unionin toimenpiteet asianmukaisia.

                     (7)

                     Päätöksen (EU) 2018/795 hyväksymisen jälkeen ESMA ei ole saanut näyttöä, joka olisi ristiriidassa sen tekemän havainnon kanssa merkittävästä sijoittajansuojaa koskevasta ongelmasta, josta mainitaan päätöksessä (EU) 2018/795 ja päätöksessä (EU) 2018/1466 (päätökset). Näin ollen ESMAn päätelmänä on, että merkittävä sijoittajansuojaa koskeva ongelma, joka mainitaan päätöksissä, jatkuisi, ellei binaarioptioiden yksityisasiakkaille markkinoinnin, jakelun ja myynnin tilapäistä kieltoa uusita.

                     (8)

                     Sitä paitsi sovellettavia nykyisiä unionin lain mukaisia sääntelyvaatimuksia ei ole muutettu eikä niillä edelleenkään puututa ESMAn tunnistamaan uhkaan. Myöskään kansalliset toimivaltaiset viranomaiset eivät ole ryhtyneet toimiin uhan ratkaisemiseksi tai suoritetut toimet ovat olleet riittämättömät uhan ratkaisemiseksi. Päätöksen (EU) 2018/795 hyväksymisen jälkeen mikään kansallinen toimivaltainen viranomainen ei myöskään ole hyväksynyt omaa kansallista kyseistä tuotetta koskevaa interventiotoimea asetuksen (EU) N:o 600/2014 42 artiklan nojalla (7).

                     (9)

                     Kiellon uusiminen ei vaikuta kielteisesti finanssimarkkinoiden tehokkuuteen tai sijoittajiin tavalla, joka on suhteeton toimen hyötyyn nähden, eikä luo sääntelyn katvealueiden riskiä niistä samoista syistä, jotka on mainittu päätöksissä.

                     (10)

                     Jos väliaikaista kieltoa ei uusita, ESMA pitää todennäköisenä, että binaarioptioita aletaan taas tarjota yksityisasiakkaille ja että markkinoille palaa samoja tai vastaavia tuotteita, jotka aikaansaivat ESMAn päätöksissä todettua haittaa kuluttajille.

                     (11)

                     Ottaen huomioon nämä syyt ja päätöksissä mainitut syyt ESMA on päättänyt uusia kiellon päätöksen (EU) 2018/1466 ehtoja vastaavasti seuraavalle kolmen kuukauden jaksolle reagoidakseen merkittävään sijoittajansuojaa koskevaan ongelmaan

                     (12)

                     Koska ehdotetut toimenpiteet voivat vähäisessä määrin liittyä maatalousalan hyödykejohdannaisiin, ESMA on kuullut fyysisten maatalousmarkkinoiden valvonnasta, hallinnoinnista ja sääntelystä vastaavia julkisia elimiä neuvoston asetuksen (EY) N:o 1234/2007 mukaisesti (8). Mikään kyseisistä elimistä ei ole esittänyt vastalauseita ehdotetulle toimenpideuudistukselle.

                     (13)

                     ESMA on ilmoittanut kansallisille toimivaltaisille viranomaisille ehdotetusta uusimispäätöksestä.

               ON TEHNYT TÄMÄN PÄÄTÖKSEN:

            1 artikla
            Binaarioptioita koskeva väliaikainen kielto yksityisasiakkaiden osalta

               1.   Binaarioptioiden markkinointi, jakelu ja myynti yksityisasiakkaille on kielletty.

               2.   Ensimmäisen kohdan täytäntöön panemisessa binäärioptioilla tarkoitetaan seuraavat ehdot täyttävää johdannaista riippumatta siitä, käydäänkö sillä kauppaa kauppapaikalla:

                           a)

                           se on toteutettava nettoarvon tilityksellä tai se voidaan toteuttaa nettoarvon tilityksellä jonkin osapuolen niin halutessa (muutoin kuin maksun laiminlyönnin yhteydessä tai sopimuksen päättyessä muusta syystä)

                           b)

                           se maksetaan vasta, kun se suljetaan tai kun se erääntyy

                           c)

                           sen maksu rajoittuu

                                       i)

                                       etukäteen määritettyyn kiinteään määrään tai nollaan, jos johdannaisen kohde-etuus täyttää yhden tai useamman etukäteen määritetyn ehdon, ja

                                       ii)

                                       etukäteen määritettyyn kiinteään määrään tai nollaan, jos johdannaisen kohde-etuus ei täytä yhtä tai useampaa etukäteen määritettyä ehtoa.

               3.   Ensimmäisen kohdan kieltoa ei sovelleta

                           a)

                           binaarioptioon, jossa kahdesta ennalta määrätystä kiinteästä summasta pienempi on vähintään yhtä suuri kuin yksityisasiakkaan binaarioptiosta suorittama maksu kokonaisuudessaan, mukaan lukien mahdolliset välityspalkkiot, kaupankäyntipalkkiot ja muut kulut

                           b)

                           binaarioptioon, joka täyttää seuraavat ehdot:

                                       i)

                                       aika liikkeellelaskusta erääntymiseen on vähintään 90 kalenteripäivää

                                       ii)

                                       Euroopan parlamentin ja neuvoston direktiivin 2003/71/EY (9) mukaisesti laadittu ja hyväksytty esite on yleisön saatavilla

                                       iii)

                                       binaarioptio ei altista tarjoajaa markkinariskille binaarioption voimassaolon aikana, eikä tarjoajalle tai jollekin sen ryhmän yritykselle koidu binaarioptiosta muuta voittoa tai tappiota kuin aiemmin sovitut välityspalkkiot, kaupankäyntipalkkiot tai muut asiaan liittyvät kulut.

            2 artikla
            Kielto osallistua toimenpiteiden kiertämiseen
            On kiellettyä osallistua tietoisesti ja tarkoituksellisesti toimiin, joiden tavoitteena tai seurauksena on 1 artiklan vaatimusten kiertäminen, myös toimimalla binaarioptioiden välittäjän sijaisena.

            3 artikla
            Voimaantulo ja soveltaminen

               1.   Tämä päätös tulee voimaan sen julkaisemista Euroopan unionin virallisessa lehdessä seuraavana päivänä.

               2.   Tätä päätöstä sovelletaan 2. tammikuuta 2019 lähtien 3 kuukauden ajan.

            Tehty Pariisissa 14 päivänä joulukuuta 2018.

                  Hallintoneuvoston puolesta

               Steven MAIJOOR

                  Puheenjohtaja

            (1)  EUVL L 331, 15.12.2010, s. 84.

            (2)  EUVL L 173, 12.6.2014, s. 84.

            (3)  EUVL L 87, 31.3.2017, s. 90.

            (4)  Euroopan arvopaperimarkkinaviranomaisen päätös (EU) 2018/795, tehty 22 päivänä toukokuuta 2018, binaarioptioiden markkinointia, jakelua tai myyntiä yksityisasiakkaille unionissa koskevasta väliaikaisesta kiellosta Euroopan parlamentin ja neuvoston asetuksen (EU) N:o 600/2014 40 artiklan mukaisesti (EUVL L 136, 1.6.2018, s. 31).

            (5)  Euroopan arvopaperimarkkinaviranomaisen päätös (EU) 2018/1466, annettu 21 päivänä syyskuuta 2018, päätöksen (EU) 2018/795, joka koskee binaarioptioiden markkinointia, jakelua tai myyntiä yksityisasiakkaille koskevaa väliaikaista kieltoa, uusimisesta ja muuttamisesta (EUVL L 245, 1.10.2018, p. 17).

            (6)  Vastauksia on saatu 24 kansalliselta toimivaltaiselta viranomaiselta: Financial Market Authority (AT – FMA), Cyprus Securities and Exchange Commission (CY-CySEC), Czech National Bank (CZ – CNB), Bundesanstalt für Finanzdienstleistungsaufsicht (DE – BaFiN), Finanstilsynet (DK-Finanstilsynet), Hellenic Capital Markets Commission (EL – HCMC), Comisión Nacional del Mercado de Valores (ES – CNMV), Finanssivalvonta (FI – FSA), Autorité des Marchés Financiers (FR – AMF), Magyar Nemzeti Bank (HU – MNB), Central Bank of Ireland (IE – CBI), Financial Supervisory Authority (IS – FME), Commissione Nazionale per le Società e la Borsa (IT – Consob), Commission de Surveillance du Secteur Financier (LU – CSSF), Malta Financial Services Authority (MT – MFSA), Autoriteit Financiële Markten (NL – AFM), Finanstilsynet (Finanstilsynet – NO), Komisja Nadzoru Finansowego (PL – KNF), Comissão do Mercado de Valores Mobiliários (PT – CMVM), Romanian Financial Supervisory Authority (RO – FSA), Finansinspektionen (SE – Finansinspektionen), Agencija za trg vrednostnih papirjev (SI – ATVP), National Bank Slovakia (NBS – SK), Financial Conduct Authority (UK – FCA).

            (7)  ETA-/EFTA-valtion toimivaltainen viranomainen NO-Finanstilsynet hyväksyi 4. kesäkuuta 2018 kansallisia tuotetta koskevia interventiotoimia, joiden soveltamisen ehdot ja päivämäärät ovat samat kuin ESMAn toimenpiteiden. Lisäksi Islannin finanssivalvontaviranomainen toi julki 5. heinäkuuta 2018, että se katsoo binaarioptioiden markkinoinnin, jakelun tai myynnin olevan asianmukaisten ja luotettavien liiketoiminnan menettelyjen ja käytäntöjen vastaista arvopapereiden kaupankäynnissä sen kansallisen lainsäädännön mukaan (arvopaperikaupasta annetun lain N:o 108/2007 5 artikla). Lisäksi Romanian kansallisessa lainsäädännössä alettiin soveltaa 6. heinäkuuta 2018 ESMAn toimenpiteitä vastaavia ehtoja.

            (8)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).

            (9)  Euroopan parlamentin ja neuvoston direktiivi 2003/71/EY, annettu 4 päivänä marraskuuta 2003, arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta (EUVL L 345, 31.12.2003, s. 64).


title: Poliittisten ja turvallisuusasioiden komitean päätös (YUTP) 2018/2063, annettu 18 päivänä joulukuuta 2018, Euroopan unionin Malissa toteuttaman YTPP-operaation (EUCAP Sahel Mali) johtajan toimeksiannon jatkamisesta (EUCAP Sahel Mali/2/2018)

text:
                  27.12.2018

                  FI

                  Euroopan unionin virallinen lehti

                  L 329/26

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/2063,
         annettu 18 päivänä joulukuuta 2018,
         Euroopan unionin Malissa toteuttaman YTPP-operaation (EUCAP Sahel Mali) johtajan toimeksiannon jatkamisesta (EUCAP Sahel Mali/2/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin YTPP-operaatiosta Malissa (EUCAP Sahel Mali) 15 päivänä huhtikuuta 2014 annetun neuvoston päätöksen 2014/219/YUTP (1) ja erityisesti sen 7 artiklan 1 kohdan,
         sekä katsoo seuraavaa:

                     (1)

                     Päätöksen 2014/219/YUTP nojalla poliittisten ja turvallisuusasioiden komitealla (PTK) on valtuus tehdä perussopimuksen 38 artiklan mukaisesti EUCAP Sahel Mali -operaation poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

                     (2)

                     PTK hyväksyi 9 päivänä tammikuuta 2018 päätöksen (YUTP) 2018/57 (2), jolla Philippe RIO nimitettiin EUCAP Sahel Mali -operaation johtajaksi 15 päivästä tammikuuta 2018 alkaen 14 päivään tammikuuta 2019 saakka.

                     (3)

                     Neuvosto hyväksyi 17 päivänä joulukuuta 2018 päätöksen (YUTP) 2018/2008 (3), jolla jatkettiin EUCAP Sahel Malin toimeksiantoa 28 päivään helmikuuta 2019 saakka.

                     (4)

                     Unionin ulkoasioiden ja turvallisuuspolitiikan korkea edustaja on ehdottanut Philippe RIOn toimeksiannon jatkamista EUCAP Sahel Mali -operaation johtajana 15 päivästä tammikuuta 2019 alkaen,

               ON HYVÄKSYNYT TÄMÄN PÄÄTÖKSEN:

            1 artikla
            Jatketaan Philippe RIOn toimeksiantoa EUCAP Sahel Mali -operaation johtajana 15 päivästä tammikuuta 2019 alkaen.

            2 artikla
            Tämä päätös tulee voimaan päivänä, jona se hyväksytään.
            Sen voimassaolo päättyy 28 päivänä helmikuuta 2019.

            Tehty Brysselissä 18 päivänä joulukuuta 2018.

                  Poliittisten ja turvallisuusasioiden komitean puolesta

                  Puheenjohtaja

               S. FROM-EMMESBERGER

            (1)  EUVL L 113, 16.4.2014, s. 21.

            (2)  Poliittisten ja turvallisuusasioiden komitean päätös (YUTP) 2018/57, annettu 9 päivänä tammikuuta 2018, Euroopan unionin Malissa toteuttaman YTPP-operaation (EUCAP Sahel Mali) johtajan toimeksiannon jatkamisesta (EUCAP Sahel Mali/1/2018) (EUVL L 10, 13.1.2018, s. 14).

            (3)  Neuvoston päätös (YUTP) 2018/2008, annettu 17 päivänä joulukuuta 2018, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta (EUVL L 322, 18.12.2018, s. 24).


title: Neuvoston päätös (EU) 2018/2059, annettu 29 päivänä marraskuuta 2018, ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen (ETA:n kannalta merkityksellinen teksti.)

text:
                  27.12.2018

                  FI

                  Euroopan unionin virallinen lehti

                  L 329/13

         NEUVOSTON PÄÄTÖS (EU) 2018/2059,
         annettu 29 päivänä marraskuuta 2018,
         ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen
         (ETA:n kannalta merkityksellinen teksti)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
         ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                     (2)

                     ETA-sopimuksen 98 artiklan mukaan ETA:n sekakomitea voi päättää muuttaa muun muassa kyseisen sopimuksen liitettä IX, joka sisältää määräyksiä rahoituspalveluista.

                     (3)

                     Euroopan parlamentin ja neuvoston asetus (EU) 2015/847 (3) olisi otettava osaksi ETA-sopimusta.

                     (4)

                     Euroopan parlamentin ja neuvoston direktiivi (EU) 2015/849 (4) olisi otettava osaksi ETA-sopimusta.

                     (5)

                     Komission delegoitu asetus (EU) 2016/1675 (5) olisi otettava osaksi ETA-sopimusta.

                     (6)

                     Sen vuoksi olisi muutettava ETA-sopimuksen liitettä IX tämän mukaisesti.

                     (7)

                     Unionin kannan ETA:n sekakomiteassa olisi sen vuoksi perustuttava tähän päätökseen liitettyihin päätösluonnoksiin,

               ON HYVÄKSYNYT TÄMÄN PÄÄTÖKSEN:

            1 artikla
            ETA:n sekakomiteassa unionin puolesta esitettävä kanta ETA-sopimuksen liitteen IX (Rahoituspalvelut) ehdotettuun muuttamiseen perustuu tähän päätökseen liitettyihin ETA:n sekakomitean päätösluonnoksiin.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 29 päivänä marraskuuta 2018.

                  Neuvoston puolesta

                  Puheenjohtaja

               M. SCHRAMBÖCK

            (1)  EYVL L 305, 30.11.1994, s. 6.

            (2)  EYVL L 1, 3.1.1994, s. 3.

            (3)  Euroopan parlamentin ja neuvoston asetus (EU) 2015/847, annettu 20 päivänä toukokuuta 2015, varainsiirtojen mukana toimitettavista tiedoista ja asetuksen (EY) N:o 1781/2006 kumoamisesta (EUVL L 141, 5.6.2015, s. 1).

            (4)  Euroopan parlamentin ja neuvoston direktiivi (EU) 2015/849, annettu 20 päivänä toukokuuta 2015, rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta (EUVL L 141, 5.6.2015, s. 73).

            (5)  Komission delegoitu asetus (EU) 2016/1675, annettu 14 päivänä heinäkuuta 2016, Euroopan parlamentin ja neuvoston direktiivin (EU) 2015/849 täydentämisestä yksilöimällä suuririskiset kolmannet maat, joilla on strategisia puutteita (EUVL L 254, 20.9.2016, s. 1).

            LUONNOS
            ETA:N SEKAKOMITEAN PÄÄTÖS N:o …/…,
            annettu …,
            ETA-sopimuksen liitteen IX (Rahoituspalvelut) muuttamisesta
            ETA:N SEKAKOMITEA, joka
            ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
            sekä katsoo seuraavaa:

                        (1)

                        Varainsiirtojen mukana toimitettavista tiedoista ja asetuksen (EY) N:o 1781/2006 kumoamisesta 20 päivänä toukokuuta 2015 annettu Euroopan parlamentin ja neuvoston asetus (EU) 2015/847 (1) olisi otettava osaksi ETA-sopimusta.

                        (2)

                        Asetuksella (EU) 2015/847 kumotaan asetus (EY) N:o 1781/2006, joka on otettu osaksi ETA-sopimusta ja joka näin ollen olisi poistettava ETA-sopimuksesta.

                        (3)

                        Sen vuoksi olisi muutettava ETA-sopimuksen liitettä IX tämän mukaisesti,

                  ON HYVÄKSYNYT TÄMÄN PÄÄTÖKSEN:

               1 artikla
               Muutetaan ETA-sopimuksen liite IX seuraavasti:

                           1.

                           Korvataan 23ba kohdan (komission direktiivi 2006/70/EY) teksti seuraavasti:
                           ”32015 R 0847: Euroopan parlamentin ja neuvoston asetus (EU) 2015/847, annettu 20 päivänä toukokuuta 2015, varainsiirtojen mukana toimitettavista tiedoista ja asetuksen (EY) N:o 1781/2006 kumoamisesta (EUVL L 141, 5.6.2015, s. 1).
                           Tätä sopimusta sovellettaessa asetuksen säännöksiä koskee seuraava mukautus:
                           Poiketen siitä, mitä 4 ja 6 artiklassa säädetään, Sveitsin frangeissa Liechtensteinissa sekä Liechtensteinista ja Liechtensteiniin Sveitsin kanssa perustetun valuuttaunionin puitteissa tehtävien varainsiirtojen osalta 4 ja 6 artiklassa edellytetyt tiedot on kerättävä ja asetettava saataville, kun maksunsaajan maksupalveluntarjoaja niin vaatii, kolmen työpäivän kuluessa, mutta tietoja ei tarvitse siirtää välittömästi varainsiirtojen mukana 4 ja 6 artiklassa tarkoitetulla tavalla. Tätä poikkeusta sovelletaan 31 päivänä joulukuuta 2022 päättyvän siirtymäkauden ajan.”

                           2.

                           Poistetaan 23d kohdan (Euroopan parlamentin ja neuvoston asetus (EY) N:o 1781/2006) teksti.

               2 artikla
               Asetuksen (EU) 2015/847 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla
               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (*1), tai [neljännen rahanpesunvastaisen direktiivin (celex 32015L0849) ottamisesta osaksi ETA-sopimusta] … annetun ETA:n sekakomitean päätöksen N:o …/… (2) voimaantulopäivänä, sen mukaan, kumpi ajankohta on myöhäisempi.

               4 artikla
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean sihteerit

               (1)  EUVL L 141, 5.6.2015, s. 1.

               (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]

               (2)  EUVL L …

            LUONNOS
            ETA:N SEKAKOMITEAN PÄÄTÖS N:o …/…,
            annettu …,
            ETA-sopimuksen liitteen IX (Rahoituspalvelut) muuttamisesta
            ETA:N SEKAKOMITEA, joka
            ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
            sekä katsoo seuraavaa:

                        (1)

                        Rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta 20 päivänä toukokuuta 2015 annettu Euroopan parlamentin ja neuvoston direktiivi (EU) 2015/849 (1) olisi otettava osaksi ETA-sopimusta.

                        (2)

                        Euroopan parlamentin ja neuvoston direktiivin (EU) 2015/849 täydentämisestä yksilöimällä suuririskiset kolmannet maat, joilla on strategisia puutteita, 14 päivänä heinäkuuta 2016 annettu komission delegoitu asetus (EU) 2016/1675 (2) olisi otettava osaksi ETA-sopimusta.

                        (3)

                        Direktiivillä (EU) 2015/849 kumotaan Euroopan parlamentin ja neuvoston direktiivi 2005/60/EY (3) ja komission direktiivi 2006/70/EY (4), jotka on otettu osaksi ETA-sopimusta ja jotka olisi näin ollen poistettava ETA-sopimuksesta.

                        (4)

                        Sen vuoksi olisi muutettava ETA-sopimuksen liitettä IX tämän mukaisesti,

                  ON HYVÄKSYNYT TÄMÄN PÄÄTÖKSEN:

               1 artikla
               Muutetaan ETA-sopimuksen liite IX seuraavasti:

                           1.

                           Korvataan 23b kohdan (Euroopan parlamentin ja neuvoston direktiivi 2005/60/EY) teksti seuraavasti:
                           ”32015 L 0849: Euroopan parlamentin ja neuvoston direktiivi (EU) 2015/849, annettu 20 päivänä toukokuuta 2015, rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta (EUVL L 141, 5.6.2015, s. 73).
                           Tätä sopimusta sovellettaessa direktiivin säännöksiä koskee seuraava mukautus:

                                       a)

                                       Korvataan 3 artiklan 4 kohdan d alakohta seuraavasti:
                                       ”petokset, ainakin törkeät petokset, jotka vaikuttavat unionin taloudellisiin etuihin, siten kuin jäljempänä määritellään:

                                                   i)

                                                   menojen osalta tahallinen teko tai laiminlyönti, joka koskee

                                                               —

                                                               väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan unionin yleiseen talousarvioon tai Euroopan unionin hoidossa oleviin tai sen puolesta hoidettuihin talousarvioihin sisältyviä varoja nostetaan tai pidätetään oikeudettomasti,

                                                               —

                                                               erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä,

                                                               —

                                                               tällaisten varojen väärinkäyttöä muihin tarkoituksiin kuin mihin ne on alun perin myönnetty;

                                                   ii)

                                                   Euroopan yhteisöjen omien varojen järjestelmästä 29 päivänä syyskuuta 2000 tehdyssä neuvoston päätöksessä (5) määriteltyjen tulojen osalta tahallinen teko tai laiminlyönti, joka koskee

                                                               —

                                                               väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan unionin yleiseen talousarvioon tai Euroopan unionin hoidossa oleviin tai sen puolesta hoidettuihin talousarvioihin sisältyvät varat vähenevät oikeudettomasti,

                                                               —

                                                               erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä,

                                                               —

                                                               laillisesti saadun edun väärinkäyttämistä, jolla on sama seuraus kuin edellä.

                                             Törkeänä petoksena pidetään petosta, joka koskee vähimmäismäärää, jota ei saa vahvistaa 50 000:ta euroa suuremmaksi.””

                           2.

                           Korvataan 23ba kohdan (komission direktiivi 2006/70/EY) teksti seuraavasti:
                           ”32016 R 1675: komission delegoitu asetus (EU) 2016/1675, annettu 14 päivänä heinäkuuta 2016, Euroopan parlamentin ja neuvoston direktiivin (EU) 2015/849 täydentämisestä yksilöimällä suuririskiset kolmannet maat, joilla on strategisia puutteita (EUVL L 254, 20.9.2016, s. 1)”.

                           3.

                           Lisätään 31bc kohtaan (Euroopan parlamentin ja neuvoston asetus (EU) N:o 648/2012) luetelmakohta seuraavasti:

                                       ”—

                                          32015 L 0849: Euroopan parlamentin ja neuvoston direktiivi (EU) 2015/849, annettu 20 päivänä toukokuuta 2015 (EUVL L 141, 5.6.2015, s. 73)”.

               2 artikla
               Direktiivin (EU) 2015/849 ja delegoidun asetuksen (EU) 2016/1675 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla
               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).

               4 artikla
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean sihteerit

               (1)  EUVL L 141, 5.6.2015, s. 73.

               (2)  EUVL L 254, 20.9.2016, s. 1.

               (3)  EUVL L 309, 25.11.2005, s. 15.

               (4)  EUVL L 214, 4.8.2006, s. 29.

               (5)  EUVL L 253, 7.10.2000, s. 42.

               (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]

               EFTA-valtioiden julistus

                  päätökseen N:o … direktiivin (EU) 2015/849 ottamisesta osaksi ETA-sopimusta

               Direktiivissä (EU) 2015/849 on säännöksiä, jotka viittaavat SEUT-sopimuksen V osaston nojalla hyväksyttyihin säädöksiin. On muistettava, että tällaisia säännöksiä sisältävien säädösten ottaminen osaksi ETA-sopimusta ei muuta sitä, että SEUT-sopimuksen V osaston nojalla annettu Euroopan unionin lainsäädäntö ei kuulu ETA-sopimuksen soveltamisalaan.

               Sopimuspuolten yhteinen julistus

                  päätökseen N:o … direktiivin (EU) 2015/849 ottamisesta osaksi ETA-sopimusta

               Sopimuspuolet ovat sopineet sisällyttävänsä Euroopan unionin taloudellisiin etuihin vaikuttavat vakavat petokset rahanpesun esirikoksia koskevaan luetteloon. Neljäs rahanpesunvastainen direktiivi (direktiivi (EU) 2015/849) on käytännön syistä otettu osaksi ETA-sopimusta ilman vastavuoroista sopimusta myös ETA:n EFTA-valtioiden taloudellisten etujen suojaamiseksi. Tästä huolimatta ETA-sopimuksen 1 artiklassa määrättyjä ja sen johdanto-osan 4 kappaleessa tarkoitettuja vastavuoroisuuden ja yhdenmukaisuuden periaatteita sovelletaan edelleen täysimääräisesti myös keskinäiseen suojaan sellaista rikollista toimintaa vastaan, joka vaikuttaa [tässä päätöksessä] tarkoitettuihin sopimuspuolten taloudellisiin etuihin.


title: Poliittisten ja turvallisuusasioiden komitean päätös (YUTP) 2018/2061, annettu 18 päivänä joulukuuta 2018, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) operaation johtajan toimeksiannon jatkamisesta (EUBAM Libya/2/2018)

text:
                  27.12.2018

                  FI

                  Euroopan unionin virallinen lehti

                  L 329/22

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/2061,
         annettu 18 päivänä joulukuuta 2018,
         Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) operaation johtajan toimeksiannon jatkamisesta (EUBAM Libya/2/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin yhdennetyn rajavalvonnan avustusoperaatiosta Libyassa (EUBAM Libya) 22 päivänä toukokuuta 2013 annetun neuvoston päätöksen 2013/233/YUTP (1) ja erityisesti sen 9 artiklan 1 kohdan,
         sekä katsoo seuraavaa:

                     (1)

                     Päätöksen 2013/233/YUTP nojalla poliittisten ja turvallisuusasioiden komitea (PTK) on valtuutettu tekemään perussopimuksen 38 artiklan mukaisesti asiaankuuluvat EUBAM Libyan poliittista valvontaa ja strategista johtoa koskevat päätökset, mukaan luettuna erityisesti päätös operaation johtajan nimittämisestä.

                     (2)

                     PTK hyväksyi 30 päivänä elokuuta 2016 päätöksen (YUTP) 2016/1634 (2), jolla nimitettiin Vincenzo TAGLIAFERRI EUBAM Libyan operaation johtajaksi 1 päivänä syyskuuta 2016 alkavaksi ja 21 päivänä elokuuta 2017 päättyväksi kaudeksi.

                     (3)

                     Neuvosto hyväksyi 17 päivänä heinäkuuta 2017 päätöksen (YUTP) 2017/1342 (3), jolla EUBAM Libyan toimeksiantoa jatkettiin 22 päivänä elokuuta 2017 alkavaksi ja 31 päivänä joulukuuta 2018 päättyväksi kaudeksi.

                     (4)

                     PTK hyväksyi 18 päivänä heinäkuuta 2017 päätöksen (YUTP) 2017/1401 (4), jolla Vincenzo TAGLIAFERRIn toimeksiantoa EUBAM Libyan operaation johtajana jatkettiin 22 päivänä elokuuta alkavaksi 2017 ja 21 päivänä elokuuta 2018 päättyväksi kaudeksi.

                     (5)

                     PTK hyväksyi 20 päivänä maaliskuuta 2018 päätöksen (YUTP) 2018/558 (5), jolla Vincenzo TAGLIAFERRIn toimeksiantoa EUBAM Libyan operaation johtajana jatkettiin 22 päivänä elokuuta 2018 alkavaksi ja 31 päivänä joulukuuta 2018 päättyväksi kaudeksi.

                     (6)

                     Neuvosto hyväksyi 17 päivänä joulukuuta 2018 päätöksen (YUTP) 2018/2009 (6), jolla EUBAM Libyan toimeksiantoa jatkettiin 1 päivänä tammikuuta 2019 alkavaksi ja 30 päivänä kesäkuuta 2020 päättyväksi kaudeksi.

                     (7)

                     Unionin ulkoasioiden ja turvallisuuspolitiikan korkea edustaja on ehdottanut Vincenzo TAGLIAFERRIn toimeksiannon jatkamista EUBAM Libyan operaation johtajana 1 päivänä tammikuuta 2019 alkavaksi ja 31 päivänä joulukuuta 2019 päättyväksi kaudeksi,

               ON HYVÄKSYNYT TÄMÄN PÄÄTÖKSEN:

            1 artikla
            Jatketaan Vincenzo TAGLIAFERRIn toimeksiantoa EUBAM Libyan operaation johtajana 31 päivään joulukuuta 2019.

            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä tammikuuta 2019.

            Tehty Brysselissä 18 päivänä joulukuuta 2018.

                  Poliittisten ja turvallisuusasioiden komitean puolesta

                  Puheenjohtaja

               S. FROM-EMMESBERGER

            (1)  EUVL L 138, 24.5.2013, s. 15.

            (2)  Poliittisten ja turvallisuusasioiden komitean päätös (YUTP) 2016/1634, annettu 30 päivänä elokuuta 2016, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan nimittämisestä (EUBAM Libya/1/2016) (EUVL L 243, 10.9.2016, s. 10).

            (3)  Neuvoston päätös (YUTP) 2017/1342, annettu 17 päivänä heinäkuuta 2017, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta (EUVL L 185, 18.7.2017, s. 60).

            (4)  Poliittisten ja turvallisuusasioiden komitean päätös (YUTP) 2017/1401, annettu 18 päivänä heinäkuuta 2017, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta (EUBAM Libya/1/2017) (EUVL L 199, 29.7.2017, s. 13).

            (5)  Poliittisten ja turvallisuusasioiden komitean päätös (YUTP) 2018/558, annettu 20 päivänä maaliskuuta 2018, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta (EUBAM Libya/1/2018) (EUVL L 93, 11.4.2018, s. 3).

            (6)  Neuvoston päätös (YUTP) 2018/2009, annettu 17 päivänä joulukuuta 2018, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta (EUVL L 322, 18.12.2018, s. 25).